OpenLLM-France/wikimedia huggingface dataset:
# Maria Isabella Aostria

Maria Isabella Aostria' pe Maria Isabella Annunziata Giovanna Giuseppa Umilta Appolonia Philomena Virginia Gabriela (Firenze, 1834 - Bürgenstock bei Luzern, 1901) a oa un arc'hdugez aostrian, priñsez Toskana. Dre hec'h eured e voe kontez Trapani.
Merc'h e oa da Leopoldo II Toskana, Arc'hdug Aostria, ha d'e eil pried Maria Antonia Naplez-Sikilia (1814–1898), Priñsez Bourbon-Naplez-Sikilia.
E 1850 e timezas d'hec'h eontr Francesco an Div Sikilia (1827–1892), Kont Trapani, mab da Francesco Iañ an Div Sikilia ha Maria Isabel Bourbon, Infantez Spagn.
Entre 1860 ha 1870, goude unvanidigezh Italia, e rankas mont d'an harlu gant he ziegezh. Repu a gavas e Roma dindan gwarez ar pab Pi IX.
Intañveziñ a eure ar gontez Trapani en 1892. Mervel a reas en Suis en 1901. Beziet e voe e Pariz.
# Maria Holl

Maria Holl zo anv meur a vaouez:
* Maria Holl (gwrac'h) (1549–1634), gwrac'h alaman
* Maria Holl (mezegez) (1953-), mezegez.
# Maria Hungaria

Maria Hungaria a vez lavaret eus meur a rouanez pe briñsez eus Hungaria:
* Margit Hungaria (1175-1223), pried Isaac II Angelos, impalaer Bizantion, anavet evel Maria
* Maria Hungaria (1257-1323), merc'h da Steven V Hungaria, rouanez Naplez.
* Maria Iañ Hongrie (1371-1395), merc'h da Ludwig Iañ Hungaria, a renas adal 1382,
* Maria Hungaria (1505-1558), merc'h da Fulup Iañ Kastilha ha Janed Kastilha, c'hoar d'an impalaer Karl V an Impalaeriezh Santel, dimezet da Loeiz II Hungaria, rouanez Bohemia ha Hungaria; gouarnerez an Izelvroioù. Habsburg Netherlands

## Bier

* Marie de Hongrie, ur bier eus Bro-C'hall graet e Binche

## Notennoù

* ↑ https://web.archive.org/web/20111011214332/http://www.guidedesbieres.com/biere3136/marie-de-hongrie.html
# Maria Inês Ribeiro da Fonseca

Menez, pe Maria Inês Carmona Ribeiro da Fonseca, (Lisboa 1926 — 1995) zo ul livourez portugalat.

## Notennoù

* ↑ Menez – Instituto Camões

## Liamm diavaez

* (pt) He buhez e Mulheres Portuguesas do Século 20 .
# Maria Isabel de Bragança, Rouanez Spagn

Maria Isabel de Bragança (Queluz, 1797-1818 Madrid), a oa merc'h henañ João VI Portugal ha Carlota Joaquina Teresa Cayetana de Borbón y Borbón.

## He buhez

He zad a oa roue Portugal, he mamm a oa merc'h da Carlos IV, roue Spagn. Dimeziñ a reas e 1816, da 19 vloaz, d'hec'h eontr Fernando VII, roue Spagn, intañvet goude marv e bried kentañ Maria Antonia an Div Sikilia, tri bloaz a-raok. Gant an eured-se e oad o klask gwellaat an darempredoù etre Spagn ha Portugal, goude marevezh an aloubadeg gant armeoù gall Napoleone Buonaparte. Abalamour da se ivez e voe aozet un dimeziñ all entre an infant Carlos María Isidro, breur d'ar roue Fernando, gant ar briñsez Maria Francisca Portugal, c'hoar da Izabel.
Troet e oa Maria Isabel gant an arzoù. Hi an hini a glaskas dastum oberennoù arzel dastumet gant Rouaned Spagn d'ober ur mirdi roueel. Hennezh eo Mirdi ar Prado hiziv, digoret e miz Du 1819, bloaz goude he marv.

## Bugale

Ur verc'h o doe: an infantez Maria Luisa, ganet e miz Eost 1817, hag a varvas e miz Genver 1818, da 4 miz. Mervel a eure Maria Isabel de Bragança er bloaz-se ivez e miz Kerzu, deiz war-lerc'h Nedeleg, da 21 bloaz, er gwentloù, goude genel ur verc'hig marv-ganet, e Palez Aranjuez.
He relegoù a voe a voe lakaet e panteon an Infanted e Manati El Escorial, ha neket e Panteon ar Rouaned, ma ne vez lakaet nemet ar rouanezed a zo bet mammoù da rouaned.
He fried ha eontr a addimezas div wech c'hoazh.

## Lennegezh

Hi eo penndudenn ar romant Los espejos de Fernando VII gant María Pilar Queralt del Hierro e 2001.
# Gouveia (Portugal)

Gouveia (distaget [ɡowˈvɐjɐ] e portugaleg) zo ur gêr hag ur gumun eus Portugal e distrig Guarda, e diabarzh ar vro. E 2011 e oa 14 046 a dud o chom er gumun.
Ur gêr gozh eo Gouveia, lec'hiet war lez ar stêr Mondego, e-harz menezioù ar Serra da Estrela.
# Gouvix

Kumunioù Bro-C’hall :
| Anv | Gouvix |
| Skoed | |
| Lec'hiadur Gouvix e Kanton Bretteville-sur-Laize hag en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes du Cingal |
| Kanton | Bretteville-sur-Laize |
| Kod INSEE | 14309 |
| Kod post | 14680 |
| Maer | Jacky Lehugeur |
| Amzer-gefridi | 2008-2014 |
| Gorread | 5,18 km² |
| Led | 49° 02' 10" Norzh |
| Hed | 00° 18' 09" Kornôg |
| Uhelder kreiz | .. m |
| Uhelder bihanañ | 56 m |
| Uhelder brasañ | 133 m |
| Poblañs hep kontoù doubl | 833 (2008) |
| Stankter | 161 a./km² |
| Lec'hienn ar gumun | |
Gouvix a zo ur gumun eus departamant Calvados e Bro-C'hall.

## Monumantoù ha traoù heverk

* Peulvan « Pierre tourneresse »
* Poull-kannañ.
* Kastell Outrelaize, XVIII$^{vet}$-XVIII$^{vet}$ kantved.
* Iliz katolik Gorroidigezh an Intron-Varia.

## Emdroadur ar boblañs 1962-2008

Niver a annezidi

## Notennoù ha daveoù

* ↑ Clochers de France
# Gousperell skouarnek vras

Gousperell skouarnek vras :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis myotis Borkhausen, 1797 ||
| D'ar vevoniezh e tenn ar pennad-mañ. ||
Ar c'housperell skouarnek vras (Myotis myotis) a zo un askell-groc'hen eus Europa ha kornôg Azia.
# Gouves

Kumunioù Frañs :
| Anv | Gouves |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes du Val de Gy |
| Kanton | Beaumetz-lès-Loges |
| Kod INSEE | 62378 |
| Kod post | 62123 |
| Maer | Alain Philippe |
| Amzer-gefridi | 2008-2014 |
| Gorread | 2,64 km² |
| Led | 50° 17' 56" Norzh |
| Hed | 02° 38' 12" Reter |
| Uhelder kreiz | 75 m |
| Uhelder bihanañ | 72 m |
| Uhelder brasañ | 124 m |
| Poblañs hep kontoù doubl | 191 (2007) |
| Stankter | 72 a./km² |
| Lec'hienn ar gumun | |
Gouves a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Gousperell varvek

Gousperell varvek :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis mystacinus Kuhl, 1817 ||
| D'ar vevoniezh e tenn ar pennad-mañ. ||
Ar c'housperell varvek (liester: gousperelled barvek) (Myotis mystacinus) a zo un askell-groc'hen vihan eus Europa.
# Francesco Hayez

Francesco Hayez a oa ul livour italian, ganet d'an 10 a viz C'hwevrer 1791 e Venezia ha marvet d'an 21 a viz Kerzu 1882 e Milano.
Brudetañ arzour ar romantelezh e-kreiz an XIX$^{vet}$ kantved e oa e Milano, gant e bezhioù taolennoù istorel, e alegoriennoù politikel hag e boltredoù kaer.

## E vuhez

Paour e oa e dud, e dad Giovanni, a orin gall, evel e vamm, Chiara Torcella, eus Murano. Francesco a oa an diwezhañ eus pemp a vugale, hag advabet e voe gant ur voereb a-berzh he mamm a oa dimezet da Giovanni Binasco, paramantour ha marc'hadour taolennoù, perc'henn d'un dastumadeg livadurioù personel.
A vihanik e tiskouezas bezañ stummet da dresañ, ma voe lakaet gant e eontr da zeskiñ al labour, gant ur c'hempenner taolennoù da gentañ, gant al livour Francisco Magiotto e-pad tri bloaz da c'houde. War-lerc'h deskiñ livañ tud en o noazh e 1803 e heulias kentelioù en Akademiezh an Arzoù Kaer gant Theodore Matteini.
En 1809 e c'hounezas ur genstrivadeg aozet gant Akademiezh Venezia da vont da studiañ da Akademiezh San Luca, tost da Roma. Eno e voe diskib da Canova a voe e warezer e-pad meur a vloaz. En 1814 e kuitaas Roma goude bezañ bet arsailhet, un afer serc'h a greder. Ac'haleno ez eas da Naplez ma voe karget gant ar roue Murat da livañ " Ulisse en la corte de Alcinoo ".
Adalek 1850 e renas Akademiezh an Arzoù Kaer e Brera en Milano.

## Pennad kar

* Roll livadurioù Francesco Hayez
a vo kavet e Wikimedia Commons.
# Francesco III Gonzaga

Francesco III Gonzaga (1533–1550), a voe dug Mantova adalek 1540 betek 1550, ha markiz Monferrato, marvet da 17 vloaz.
Mab e oa da Federico II Gonzaga ha da Margherita Paleologa. Seizh vloaz ne oa ken Francesco III pa varvas e dad. Daoust da se, d'ar 5 a viz Gouhere 1540, e voe stlakadeg daouarn pa voe lakaet da zug Mantova. Dre ma oa bugel e voe renet an dugelezh gant e vamm Margherita Paleologa ha gant e eontred, Ercole ha Ferrante.
Dimeziñ a reas da Katelin Aostria (1533–1572)

## Pennadoù kar

* Ercole Gonzaga
* Giulio Romano
# Francesco II Sforza

Francesco II Sforza (1495 - 1535) a voe dug Milano eus 1530 betek e varv e 1535 goude marv e vreur, an dug Massimiliano Sforza .

## E vuhez

Eil mab Ludovico Sforza (1452-1508) ha Beatrice d'Este (1475-1497) e oa. E vamm a oa merc'h da Ercole Iañ d'Este (1431-1505), dug Ferrara, Modena ha Reggio d'Émilia, ha da Eleonora di Napoli (1450-1493); daou vloaz e oa Francesco pa varvas e vamm er gwilioud e 1497.
Pa voe trec'het Ludovico gant ar C'hallaoued, ma rankas tec'hel eus Milano, ez eas gant e vab Francesco da lez an impalaer santel Masimilian Iañ, a oa dimezet d'ur geniterv da Francesco, Bianca Maria Sforza.
Prizoniet e voe e dad gant ar C'hallaoued, kaset da Loches gant Loeiz XII, ha mervel a reas eno e 1508.
E vreur Massimiliano Sforza, daou vloaz koshoc'h egetañ, a voe dug dre ziv wech, e 1512 hag e 1529. A-hend-all en doa ur ribitailh hantervreudeur ha hanterc'hoarezed diwar serc'hed e dad. Pa oa e vreur da vezañ dug e oa-eñ da vont war-du ar velegiezh.
Perzh a gemeras e Kevre Cognac a-enep an impalaer Karl V, hag en emgann Bicocca e 1522. E 1526 e kemeras perzh adarre en ur C'hevread Santel gant ar roue gall Frañsez Iañ, ar pab Clement VII ha Republik Firenze, ha gronnet e voe e greñvlec'h, ar c'h-Castello Sforzesco, gant e enebourien.
E 1530 e voe kurunennet Karl V, impalaer santel e Bologna. Divizout a reas adsevel galloud ar re Sforza e dugelezh Milano ha skoulmañ darempredoù gante dre zimeziñ ur plac'h Habsbourg dezhe.

## Dimeziñ

Dimeziñ a reas Francesco da gKristina Danmark, nizez da gKarl V e 1534; 39 bloaz e oa-eñ, 14 vloaz e oa ar plac'h. Ne greder ket e voe kaset an dimeziñ da benn. Er bloaz war-lerc'h e varvas an dug.
Divugel e oa Francesco ha distreiñ a reas dugelezh Milano etre daouarn an Impalaer santel, a oa tad-kaer dezhañ. Gantañ e echuas gouenn ar re Sforza. Brezel a voe avat e 1535: e vreur Giovanni Paolo Sforza a c'houlennas kaout an dugelezh met mervel a reas a-daol-trumm en un doare iskis.
# Francesco II an Div Sikilia

    Io sono Napolitano; nato tra voi, non ho respirato altr'aria, non ho veduti altri paesi, non conosco altro suolo, che il suolo natio. Tutte le mie affezioni sono dentro il Regno: i vostri costumi sono i miei costumi, la vostra lingua la mia lingua, le vostre ambizioni mie ambizioni. Francesco II an Div Sikilia. (Napolitan on, ganet en ho touez, n'em eus ket analet aer all, n'em eus ket gwelet broioù all, n'anavezan ket a zouar all, nemet hini ar vroad. Ma holl c'harantezioù zo e-barzh ar rouantelezh: ho kizioù eo ma gizioù, ho yezh eo ma yezh, ho mennadoù eo ma mennadoù.)
Francesco II, pe Francesco d'Assisi Maria Leopoldo (Napoli 1836 – 1894 Arco) a oa roue diwezhañ an Div Sikilia, adal 1859 betek 1861, pa voe staget e rouantelezh ouzh rouantelezh Italia.
Mab e oa da Ferdinando II an Div Sikilia ha d'e bried kentañ Maria Cristina Savoia (1812 – 1836), merc'h da Vittorio Emanuele Iañ. Marvet e oa e vamm er gwentloù, ouzh en genel. Hag addimezet e oa e dad da Maria Theresia von Österreich (1816–1867).
Savet ha desket fall e oa bet, gwan e oa e dro-spered, ha dindan lasoù e lezvamm e oa, ma sponte diraki, dindan lasoù an dud a iliz, ha dindan tud e lez.

## Eured ha bugale

E 1859 e timezas da Maria Sofia Bavaria, diwezhañ ha bravañ c'hoar an impalaerez Elesbed Wittelsbach (an impalaerez aostrian anavezet evel Sissi) e oa, c'hoar-gaer da impalaer Aostria Franz Joseph Iañ, ha keniterv d'ar roue Ludwig II Bavaria. Pemp bloaz yaouankoc'h e oa e bried.
Ur verc'h o doe, Maria Cristina Pia di Borbone-Due Sicilie, marvet da dri miz.
# Francesco II

Francesco II a zo anv meur a briñs italian:
* Francesco II Ordelaffi (c. 1300–1374), anavezet ivez evel Cecco II, aotrou Forlì, mab da Sinibaldo Ordelaffi (marvet e 1337, breur da Scarpetta ha Francesco) ha da Orestina Calboli, mab-bihan da Teobaldo Iañ Ordelaffi.
* Francesco II Lesbos (c. 1365 – 1403/1404)
* Francesco II Acciaioli (marvet e 1460)
* Francesco II Gonzaga (1466 – 1519), markiz Mantova adal 1484 betek 1519
* Francesco II Sforza (1495–1535)
* Francesco II d'Este (1660 – 1694), dug Modena ha Reggio adal 1662 betek 1694
* Francesco II an Div Sikilia (1836 – 1894), Roue an Div Sikilia adal 1859 betek 1861
# Francesco III d'Este

Francesco III Maria d'Este, ganet e Modena e 1698, ha marvet e 1780, a oa dug Modena adal 1737.
Mab e oa d'an dug Rinaldo III.

## Dimeziñ ha bugale

Dimezet e oe e 1720 da Charlotte-Aglaé d'Orléans (1700 – 1761), merc'h d'an dug Philippe d'Orléans (1674-1723), Rejant Bro-C'hall. Nav bugel en doe diganti:
* Alfonso (1723-1725);
* Francesco Costantino (1724-1725);
* Maria Teresa Felicita (1726-1754) dimezet da Louis-Jean-Marie de Bourbon, Dug Pentevr;
* Ercole III d'Este (1727-1803) Dug etre 1780 ha 1797, dimezet e 1741 da Maria Teresa Cybo-Malaspina;
* Matilde (1729-1803);
* Maria Fortunata (1731-1803), dimezet da Luigi Francesco Giuseppe di Borbone-Conti, Priñs Conti;
* Beatrice (1734-1736);
* Benedetto Filippo (1736-1751), abad,
* Maria Elisabetta Ernestina (1741-1774).
Tri bastard en devoa a-hend-all:
* Francesco Maria «Tesdè» (1743-1821), kont S. Andrea, Abad Nonantola, eskob Reggio Emilia;
* Federico Benedetto «Tesdè» (1745-1820), kont S. Romano, sinet gantañ an arsav-brezel gant Napoleone Bonaparte;
* Bernardino «Tesdè» (?-1750), marvet en-bugel.
# Francesco II d'Este

Francesco II d'Este (Modena, 1660 – Sassuolo, 6 a viz Gwengolo 1694) a voe dug Modena ha Reggio Emilia adalek 1662 betek 1694.
Mab e oa d'an dug Alfonso IV d'Este ha d'e bried Laura Martinozzi, nizez d'ar c'hardinal Jules Mazarin. Pa varvas e dad ne oa nemet daou vloaz. E vamm a voe anvet da rejantez.
Ur c'hoar en doa, a voe dimezet en 1672 da roue Bro-Saoz, James II. Dispac'h a voe eno, ha ret e voe dezho tec'hel da vro-C'hall.
E 1692 e timezas da Margherita Maria Farnese (Parma, 1664 – Colorno, 1718), ur verc'h da Ranuccio II Farnese, dug Parma ha Piacenza, ha d'e eil pried Isabella d'Este; bugel ebet n'o doe.
Mervel a reas en 1694, da 34 bloaz, hag e eontr, ar c'hardinal Rinaldo d'Este a renas war e lerc'h.
# Francesco Gonzaga

Francesco Gonzaga zo anv meur a briñs eus an Tiegezh Gonzaga, eus Mantova.
* Francesco Gonzaga (1444-1483), kardinal, mab da Ludovico III Gonzaga;
* Francesco Gonzaga (1538-1566), kardinal, mab da Ferrante Iañ Gonzaga;
* Francesco Gonzaga (1546-1620), eskob Mantova;
* Francesco Gonzaga (1577-1616), trede markiz Castiglione delle Stiviere;
* Francesco Iañ Gonzaga (1366 – 1407), condottiero;
* Francesco II Gonzaga (1466 – 1519), markiz Mantova; dimezet da Isabella d'Este‎;
* Francesco III Gonzaga (1533 – 1550), Dug Mantova ha Markiz Monferrato;
* Francesco IV Gonzaga (1586 – 1612), Dug Mantova ha Monferrato.
* Francesco Gonzaga (1588-1673), eskob, mab d'ar c'hont Vincenzo Iañ Gonzaga.

## Pennad kar

* Gianfrancesco Gonzaga
# Francesco II Gonzaga

Francesco II Gonzaga (Mantova, 1466 – Mantova 1519) a oa condottiero italian. Mab e oa da Federico Iañ Gonzaga, markiz Mantova, ha da Marc'harid Bavaria (1442-1479), c'hoar da zug Bavaria.
Servij a reas en arme dug Milano ha Republik Venezia.

## E vuhez

En 1483, da 17 vloaz, e oa o servij arme Gian Galeazzo Sforza, dug Milano. En 1484 e varvas e dad hag e voe anvet da markiz Mantova . Adarre e reas condotta gant Milano en 1485 ha 1486. En 1489 avat ez eas da servij Republik Venezia.

## Dimeziñ ha bugale

Dimeziñ a reas e 1490 da Isabella d'Este‎. Tri bloaz warn-ugent e oa ar gwaz, pemzek vloaz ar wreg. Eizh bugel o doe.
* Eleonora Gonzaga (1493 - 1550 en Urbino), a zimezo e 1507 da Francesco Maria Iañ della Rovere (1490-1538), dug Urbino.
* Margherita Gonzaga (1496 - 1496 Mantova)
* Federico II Gonzaga (1500 - 1540 en Marmirolo) pempet Markiz Mantova adal 1519, ha kentañ Dug Mantova adal 1530; Markiz Monferrato eteuas da vout pa zimezas e 1533 ∞ 1531 Margherita del Monferrato (1510-1566), merc'h d'ar Markiz Guglielmo IX
* Livia Gonzaga (1501-1508)
* Ippolita Gonzaga (1503-1570 en Mantova), leanez e manati San Vincenzo e Mantova adal 1518
* Ercole Gonzaga (1505 - 1563 en Trento) , eskob Mantova en 1521 , kardinal en 1527, rejant evit e nized e 1540 .
* Ferrante Iañ Gonzaga (1507 - 1557 e Brusel) Kont Guastalla 1539, besroue Sicilia 1536-1546, besroue Milano adal 1546; dimeziñ a eure e 1529 da Isabella da Capua (†; 1559), merc'h d'ar priñs Ferdinando da Molfetta
* Livia Gonzaga (1508 - 1569 e Mantova) , leanez e kouent Corpus Christi e Mantova adal 1523
* Pietro Gonzaga
# Francesco IV

Francesco IV zo anv meur a zen:
* Francesco IV Ordelaffi (1435-1466), anavezet ivez evel Cecco III, aotrou Forlì, eus an tiegezh Ordelaffi.
* Francesco IV Gonzaga (1586-1612), dug Mantova.
* Francesco IV d'Este (1779-1846), dug Modena.
# Harrisburg (Pennsylvania)

Harrisburg eo kêr-benn stad Pennsylvania er Stadoù-Unanet. Er bloavezh 2010 e oa 49 528 a annezidi o chom enni.

## Kêrioù gevellet

* Ma'alot-Tarshiha, Israel
* Pachuca, Mec'hiko

## Liammoù diavaez

* (en) Lec'hienn ofisiel
a vo kavet e Wikimedia Commons.
# Harry Martinson

Harry Martinson a zo ur skrivagner svedek eus gevred Sveden. Ganet e oa bet d’ar 6 a viz Mae 1904 ha marvet e oa d’an 11 a viz C'hwevrer 1978). E 1974 e voe roet Priz Nobel al lennegezh dezhañ ha d'ur Svedad all, Eyvind Johnson. Kavet e voe abeg en dra-se gant un toullad tud, rak izili eus bodad-barn ar Priz e oa an daou skrivagner o-unan, hag er bloavezh-se e oa bet soñjet e c'hellje ar priz bezañ roet da Vladimir Nabokov, Graham Greene pe Saul Bellow.
Lakaet diaes e voe Harry Martinson gant kement-se hag e 1978 en em lazhas e Stockholm.

## E skridoù

* Nässlorna blomma (1935)
* Vägen ut (1936)
* Vägen till Klockrike (1948)
* Resor utan mål (1932)
* Kap farväl (1933)
* Svärmare och harkrank (1937)
* Midsommardalen (1938)
* Det enkla och det svåra (1939)
* Verklighet till döds (1940)
* Den förlorade jaguaren (1941)
* Utsikt från en grästuva (1963)
* Gringo (1932)
* Salvation (1933)
* Lotsen från Moluckas (1937)
* Tre knivar från Wei (1964)
* Spökskepp (1929)
* Nomad (1931; 1943)
* Natur (1934)
* Passad (1945)
* Cikada (1953)
* Aniara (1956)
* Gräsen i Thule (1958)
* Vagnen (1960)
* Dikter om ljus och mörker (1971)
* Tuvor (1973)
* De tusen dikternas bok (2004)

## Liammoù diavaez

* lec'hienn ofisiel Harry Martinson (svedeg)
* Nobelprize.org
* Kirjasto
* Swedish Book Review
# Harry, Dug Sussex

Harry, Dug Sussex (Henry Charles Albert David), ganet d’ar 15 a viz Gwengolo 1984, zo ur priñs saoz. Mab eo da Charles III, Roue ar Rouantelezh-Unanet, ha d'e bried kentañ Diana Spencer, Dugez Kembre; breur eo da William, Priñs Kembre.
Dimezet eo da Meghan Markle. Daou vugel o deus: Archie (ganet e 2019) ha Lillibet (ganet e 2021).

## Daveoù

* ↑ (en) Prince Harry and Ms. Meghan Markle: Announcement of Titles. The Royal Family (Mae 2018).
# Harry Bosch

Hieronymus “Harry” Bosch zo anv ur poliser amerikan, eus al Los Angeles Police Department, krouet gant ar skrivagner amerikan Michael Connelly diwar anv al livour izelvroat eus ar XV$^{vet}$ kantved Hieronymus Bosch.
Unan eus ar romantoù zo diazezet war unan eus livadurioù an arzour.

## Liammoù diavaez

* (en) Pajenn Harry Bosch war lec'hienn ar skrivagner
# Harry Kemelman

Harry Kemelman (24 a viz Du 1908 e Boston - 15 a viz Kerzu 1996) a oa ur skrivagner stadunanat.
Goude e studioù e Harvard e teuas da vezañ kelenner war ar saozneg e State College Boston. Resev a reas Priz Edgar Poe ar romant kentañ gant Friday, the Rabbi slept late. Romantoù all a skrivas diwar neuze gant ar memes penntudenn, ar rabin David Small.

## Oberennoù

* Friday the Rabbi Slept Late – 1964
* Saturday the Rabbi Went Hungry – 1966
* Sunday, the Rabbi Stayed Home – 1969
* Monday The Rabbi Took Off – 1972
* Tuesday the Rabbi Saw Red – 1973
* Wednesday the Rabbi Got Wet – 1976
* Thursday the Rabbi Walked Out – 1978
* Conversations with Rabbi Small – 1981
* Someday the Rabbi Will Leave – 1985
* One Fine Day the Rabbi Bought a Cross – 1987
* The Day the Rabbi Resigned – 1992
* That Day the Rabbi Left Town – 1996
# Harry

Harry zo un anv-badez saoznek, hag a glot gant Herri e brezhoneg.

## Yezhoù all

* Henry e saozneg
* Heinrich, en alamaneg
* Hendrik e nederlandeg
* Hinnerk (amamaneg izel),
* Enrico en italianeg
* Henri e galleg
* Enrique e spagnoleg
* Enric e katalaneg
* Henrique e portugaleg

## Tud

* Harry Nelson Pillsbury (1872-1906), meurc'hoarier echedoù
* Harry Belafonte, kaner stadunanat
* Harry Martinson, skrivagner ha barzh svedat
* Harry Truman, prezidant SUA
* Harry Nilsson (1944-1994), kaner stadunanat

## Lennegezh

* Harry Bosch, un dudenn krouet gant ar skrivagner Michael Connelly
* Harry Potter, e romantoù J. K. Rowling.

## Sinema

* When Harry Met Sally..., film stadunanat, skignet e 1989,
* Harry, un ami qui vous veut du bien, film gall skignet e 2000.
# Harry Nelson Pillsbury

a vo kavet e Wikimedia Commons.
Harry Nelson Pillsbury (Somerville, Massachusetts, 5 a viz Kerzu 1872 – Philadelphia,17 a viz Mezheven 1906) a oa ur Meurc'hoarier echedoù, an hini gwellañ bet ganet e SUA abaoe Paul Charles Morphy (1837-1884).
Dont a reas ar maout gantañ e tournamantoù etrebroadel Hastings (Breizh-Veur) e 1895 ha München (Alamagn) e 1900 ; eilvet e voe e hini Pariz (Bro-C'hall) e 1900. Kampion SUA e voe adalek 1897 betek e dremenvan.
Barrek-kenañ e oa war ar c'hoari-dall, pa drec'has 23 eneber war 23 zablez war un dro e krogadoù kempred.
Diwar gleñved Naplez e varvas d'e 33 bloaz, rak gwelloc'h e kavas klask kuzhat e gleñved eget goulenn louzoù.

## Levrlennadur

* (en) Soltis, Andrew & Smith, Ken. Pillsbury The Extraordinary. Dallas : Chess Digest, 1990 (ISBN 978-0-87568-187-0)
# Harry Nilsson

Harry Nilsson III, bet ganet d'ar 15 a viz Mezheven 1941 e Brooklyn (New York, SUA) hag aet da Anaon d'ar 15 a viz Genver 1994 en Agoura Hills (Kalifornia, SUA), o oa un aktour, ur c'haner-sonaozer ha saver senario stadunanat.
Ar c'haner teir eizhvedellad hanter barregezh e vouezh en devoa tapet brud vras gant ar c'hanaouennoù Everybody's Talkin' (1969), Without You (1971) ha Coconut (1972).
# Patty Pravo

Patty Pravo eo anv-micher Nicoletta Strambelli, ganet d'an 9 a viz Ebrel 1948 e Venezia, ur ganerez italian brudet en he bro. E 1966 e voe embannet he fladenn single kentañ, « Ragazzo triste ». En 2011 e oa an eizhvet gwech dezhi kemer perzh e kenstrivadeg ar c'hanaouennoù italianek e Sanremo.
# Pau (Italia)

Pau zo ur gumun eus Proviñs Oristano en enez Sardigna.
# Patuca

Ar stêr Patuca (Río Patuca e spagnoleg) zo ur stêr eus Honduras.
Tremen a ra dre gumun Patuca, e departamant Olancho.
# Patwineg

Ur yezh wintouek eo ar patwineg komzet gant ar bobl-orin ar Wintouned e Norzh Kalifornia.
Ur yezh en arvar an hini eo, ma n'eo ket aet da get dija.

## Gwelet ivez:

* Wintoueg
* Yezhoù wintouek
* Yezhoù penoutiek

## Liammoù diavaez

* Kartenn ar yezhoù komzet gant pobloù-orin Kalifornia e 1770
# Patxi López

Franciso Javier López Álvarez, anavezetoc'h evel Patxi López, a zo ur politikour euskarat. Ganet eo bet e Portugalete e Bizkaia d'ar 4 a viz Here 1959. Ezel eo eus ar Strollad sokialour. Etre ar 5 a viz Mae 2009 hag ar 15 a viz Kerzu 2012 e oa lehendakari (prezidant) Kumuniezh Emren Euskadi.

## Liammoù diavaez

a vo kavet e Wikimedia Commons.